Go-Jo

Marty Jo Zambotto (), profesjonelt kjend som Go-Jo, er ein australsk songar, låtskrivar og plateprodusent. Han er best kjend for songen «Mrs. Hollywood» og for å ha representert Australia i Eurovision Song Contest 2025 med songen «Milkshake Man».
 Biografi 
Zambotto voks opp på ein avsidesliggjande, sjølvforsynt eigedom utanfor Manjimup i Vest-Australia, noko som var med på å forma den musikalske stilen og den kunstnarlege identiteten hans.

Eigedommen var ikkje tilkopla straumnettet, så familien nytta solsellepanel som var monterte på eit bilunderstell og kopla til tolv resirkulerte bilbatteri. Dei flytta panela fleire gongar om dagen for å få maksimalt utbytte. Zambotto har fortalt at dei òg måtte dyrka eigne grønsaker for mat, og at regnvatn frå hustaka vart samla i tankar og brukt som drikkevatn. Han har sagt at det var sjeldan at fjernsynet stod på i huset, og at han oppdaga ny musikk gjennom TV-programmet Rage og So Fresh-CD-ar.

Zambotto har ei tvillingsyster og fire brør, and his father is French and Zambotto is a dual national of Australia and France. og faren hans er fransk. Han har dermed dobbelt statsborgarskap i Australia og Frankrike. Mora hans var rockemusikar og vokalist i eit lokalt rockeband.
Han fekk sin første gitar som 14-åring då mora kjøpte ein elektrisk gitar til han frå ToyWorld, og han byrja med å spela songar av Green Day og annan heavy metal.  Som 19-åring vart han introdusert for låtskriving og musikkproduksjon, noko han har omtala som eit vendepunkt i livet sitt:
«Før det hadde eg eigentleg ikkje tenkt på det – det er rart å tenkja på at underbevisstheita mi må ha oppfatta songar som noko som berre fanst. Det var ikkje før ein kompis frå heimstaden viste meg eit beat han hadde laga og forklarte kvar del, at alt endra seg. Eg kjende meg bokstaveleg talt omforma, som Peter Parker då han vart biten av edderkoppen i Spiderman. Eg kunne kjenna at DNA-et mitt byrja å bygga eit heilt nytt univers.» 

Han byrja med å skriva, produsera og miksa songar for andre artistar, før ein låtskrivar han samarbeidde med, oppmoda han til å byrja syngja på eigne låtar.

I oppveksten spelte Zambotto australsk fotball på høgt nivå. Han flytta til Perth, der han som tenåring spelte på semiprofesjonelt nivå for East Perth Royals i West Australian Football League. Medan han budde i Perth produserte han òg musikk for andre artistar, før han la fotballen på hylla og flytta til Sydney for å satsa fullt på musikken. Artistnamnet Go-Jo kjem frå mora hans, som brukte å ropa «Go, Jo!» frå sidelinja under løp han deltok i – «Jo» er mellomnamnet hans.

Zambotto er kjend for sine gitarbaserte originalsongar og coverversjonar. Han gav ut sin første song i 2016, og coverversjonen hans av «Iris» av Goo Goo Dolls har over tre millionar avspelingar på Spotify. Ein video av Zambotto som framfører «Mrs. Hollywood» på Bondi Beach har blitt vist over seks millionar gongar, medan songen har passert éin milliard visningar totalt på ulike videoplattformer. Han har òg vore oppvarmingsartist for Jonas Brothers, Milky Chance og Tash Sultana.

Den 25. februar 2025 kunngjorde SBS at Zambotto skulle representera Australia i Eurovision Song Contest 2025 i Basel, Sveits, med songen «Milkshake Man». Han opptredde 15. mai 2025 som opningsartist i den andre semifinalen, men kvalifiserte seg ikkje til finalen.

 Kjelder 

Denne artikkelen bygger på «Go-Jo» frå , den 3. desember 2025.

Kategori:Australske songarar
Kategori:Australske Eurovision Song Contest-deltakarar
Kategori:Australske Eurovision Song Contest-låtskrivarar
Kategori:Eurovision Song Contest 2025-deltakarar
Kategori:Eurovision Song Contest 2025-låtskrivarar